《题西高山岩栖楼》
清代·秦涌

秋老山峦携屐行，窑潭旧迹动幽情。花开曲径烟深护，人过疏幽鸟不惊。

涧底数声钟欲晚，峰前一缕月初生。尘缘到此浑如洗，放眼危楼万象清。

作者简介：秦涌（1758-1796），字思泉，号晓峰，别号小髯，今无锡市惠山区斗门人。邑庠生。与吴下诸名士结印月阁诗社，刊有印月阁诗集行世，著有《归雅草》二卷。